Maarja Vaino

pisi|Maarja Vaino esinemas A. H. Tammsaare Muuseumi 9. sügiskonverentsil 29. novembril 2013
Maarja Vaino (neiuna Maarja Helme; sündinud 24. aprillil 1976) on eesti kirjandusteadlane.

2017. aastast on ta Tallinna Kirjanduskeskuse direktor.

Haridus
Vaino on lõpetanud Tallinna Pedagoogikaülikooli eesti filoloogia erialal ning kaitsnud Tallinna Ülikoolis 2011. aastal doktoritöö eesti kirjandus- ja kultuuriuuringute alal (doktoritöö teema oli "Irratsionaalsuse poeetika A. H. Tammsaare loomingus", juhendaja Rein Veidemann). Doktoritöö sai üliõpilaste teadustööde riiklikul konkursil valdkondade ja tasemete ülese peapreemiaÜliõpilaste teadustööde riikliku konkursi 2012.a tulemused ning valiti Tallinna Ülikooli üliõpilaste teadustööde konkursil humanitaarteaduste doktoritööde kategoorias 2012. aasta parimaks. Doktoritöö täiendatud ja laiemale lugejaskonnale mõeldud versioon ilmus raamatuna "Tammsaare irratsionaalsuse poeetika" (Eesti Keele Sihtasutus, Tallinn 2016, 264 lk; ISBN 9789985796641).

Töö ja looming
Ta oli aastatel 2005–2016 A. H. Tammsaare muuseumi juhataja. 2017. aastast on ta Tallinna Kirjanduskeskuse direktor.

Alates 2015. aastast on Vaino esinenud ajalehe Postimees kolumnistina ning Vikerraadio päevakommentaaride ühe autorina.

Aastatel 2016–2020 juhtis ta Vikerraadios kultuurisaadet "Vasar" (sh 2018. aasta lõpuni koos Peeter Helmega).

2020. aasta sügisest on Vaino kirjandussaate "Loetud ja kirjutatud" üks saatejuhte. 

2022–2024 on ta olnud ETV2 saate "Kultuuristuudio. Arutelu" üks saatejuhte.

2019. aastal ilmus uurimus Mati Undi loomingust, "Mati Undi hämaruse poeetika" (Eesti Keele Sihtasutus, Tallinn 2019, 191 lk, ISBN 9789949684229). 2025 ilmus samas sarjas Vaino uurimuslik raamat "Viivi Luige elujõu poeetika". 

2019. aastal valiti Maarja Vaino Tallinna Ülikooli sajandi vilistlaste hulka.

Maarja Vaino on Eesti Kirjanike Liidu liige, Eesti Kirjanike Muuseumide Ühingu juhatuse esimees, kirjandusliku rühmituse 14NÜ liige, ICOM ICLM liige ning kuulub Eesti Kultuuriministeeriumi Muuseuminõukogu teaduskomisjoni.

Teoseid
 Maarja Vaino "Mati Undi hämaruse poeetika" EKSA, 2019
 Maarja Vaino "Tammsaare irratsionaalsuse poeetika" EKSA, 2016
 Maarja Vaino doktoritöö "Irratsionaalsuse poeetika A. H. Tammsaare loomingus"
 Maarja Vaino. Ema jälg. Ema Tammsaare loomingus. Looming 2014, nr 6
 Maarja Vaino. Kassi maja. Kodu kuvand ja inimsuhted Mati Undi 1960.-1970. aastate loomingus. Keel ja Kirjandus 2015, nr 4
 Maarja Vaino: Johannes Üksi, tegelane kirjanduse mitteteadvusest. Ajakiri Kirikiri
 "Tammsaare "Tõde ja õigus" Foucault' võimukäsitluse raamistikus", Keel ja Kirjandus 2004, nr 9
 "Anton Petrovitš ja sfääride muusika", Keel ja Kirjandus 2010, nr 7
 "A. H. Tammsaare ütlemisi" (Tammerraamat 2018, koostaja)
 A. H. Tammsaare "Armastusest ja lapselikkusest" (Ilmamaa 2011, koostaja)
 A. H. Tammsaare "Õnnelikest ja õnnetuist aegadest. Valik publitsistikat" (Kunst 2010, koostaja)
 "Meie lapse talvejutud" (koostaja), Kunst 
 "Meie lapse jõulusalmid" (koostaja), 
 "A. H. Tammsaare inimesest, elust, armastusest" (koostaja), Kunst, 2007 
 "Teistmoodi Tammsaare" (koomiksikogumik, koostaja), A. H. Tammsaare Muuseum, 2007 
 "Tõde ja õigus: kirjandus, mis kunagi valmis ei saa" (artiklikogumik. Üks autoritest ja koostaja) ISBN 9789949155699
 "Gailit inimesest, elust, armastusest" (koostaja), Kunst, 2008

Tunnustus
 2012 Üliõpilaste teadustööde riiklik konkurss, valdkondade- ja tasemeteülene peapreemia 
 2012 Tallinna Ülikooli üliõpilaste teadustööde konkursi parim doktoritöö humanitaarteaduste kategoorias
 2013 Ajakirja Looming aasta kriitik
 2019 Emakeeleõpetuse sõber
 2019 Tallinna Ülikooli sajandi vilistlane
 2021 Postimehe aasta arvamusliider
 2023 Valgetähe IV klassi teenetemärkRiiklike teenetemärkide Valgetähe IV klass
 2024 Ene Mihkelsoni kultuurimõtestaja preemiaEne Mihkelsoni kultuurimõtestaja preemia pälvisid Mart Juur ja Maarja Vaino ERR Kultuur, 18.10.2024.

Isiklikku
Maarja Vaino on Sirje ja Mart Helme tütar ning Martin Helme kaksikõde. Tema õde on tõlketeoreetik ja tõlkija Triin van Doorslaer.

Maarja Vainol on kaks last. Tema elukaaslane on kirjandusteadlane Toomas Haug.

 Viited 

Välislingid

 Maarja Vaino väikeste loengute sari Tammsaarest
 Maarja Vaino. Runneli monoloogid Eesti Päevaleht, 22. november 2008
 Jan Kaus. Elav muuseum – esemed ja kujundid Sirp.ee, 12. juuni 2009
 Rein Veidemann. Maarja Vaino kirglik ja romantiline Tammsaare Postimees, 13. juuli 2011
 Maarja Vaino. Rahast ja ajaloo pelgamisest Eesti Ekspress, 27. september 2011
 Maarja Vaino harutab jutukihte

Kategooria:Eesti kirjandusteadlased
Kategooria:Eesti kirjanduskriitikud
Kategooria:Tallinna Ülikooli vilistlased
Kategooria:Valgetähe IV klassi teenetemärgi kavalerid
Kategooria:Sündinud 1976